 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ብከላ ጠንቂ ናይ ብዙሓት ሞት ኣብ ድኻታት ሃገራት 20 ጥቅምቲ 2017 ምንጪ ስእሊ, Getty Images መግለጺ ስእሊ, ካብ ዝተበከለ ኣየር ንምክልኻል ኣብ 2015 ኣስታት 9 ሚልዮን ሰባት ኣብ ዓለም ብከላ ከምዝሞቱ ዝ ላንሴት ዝተባህለ ሕክምናዊ መጽሄት ገሊጹ እቲ ዝበዝሐ ሞት ድማ ኣብተን ትሑትን ማእከላይን እቶት ዘለወን ሃገራት ኢዩ ዘጋጠም ዳርጋ ርብዒ ናይቲ ዘጋጠመ ሞት ብሰንኪ ብከላ ኢዩ ባንግላዴሽን ሶማልን እተን ኣዝየን ዝተሃስያ ሃገራት እየን ብከላ ኣየር ድማ እቲ ዝዓበየ ጽልዋ ነይርዎ ዳርጋ ክልተ ሲሶ ናይቲ ብብከላ ዘጋጠመ ድማ ብሰንኪ ብከላ ኣየር ኢዩ ተኸሲቱ ብሩነይን ሽወደንን እተን ዝተሓተ ቁጽሪ ሞት ዝነበረን ሃገራት እየን ጠንቂ ናይቲ መብዛሕቱ ዘጋጥም ሞት ምስ ብከላ ብዝተኣሳሰሩ ከምሕማማት ልቢ ወቕዕን ስትሮክ ናይ ሳምቡእ መንሽሮን ካንሰር ዘይመሓላለፉ ሕማማት ኢዩ ነይሩ ብሰንክ ብከላ ዝለዓለ ቑጽሪ ሞት ዘጋጠመን ሃገራት ብመሰረት ናይ ዘ ላንሴት ናይ 2015 ጸብጻብ እተን 10 ቀዳሞት ሃገራት እንግሊዝን ኣሜሪካን ዝርከብአን ብመስርዕ ባንግላዴሽ ሶማልያ ጫድ ኒጀር ህንዲ ኔፓል ደቡብ ሱዳን ኤርትራ ማዳጋስካር ፓኪስታን እንግሊዝ ኣሜሪካን እየን ነይረን ብከላ ልዕሊ ናይ ኣካባብያዊ ብድሆ ምዃን - ንጥዕናን ህላወን ወዲሰብ ዝጸሉ ከቢድን ሰፊሕን ስግኣት ኢዩ ኢሉ ብዝዕባ እቲ መጽናዕቲ ዝጸሓፈፕሮፌሰር ፊሊፕ ላንድሪጋን እቲ ካልኣይ ዝዓበየ ስግኣት ዝፈጥር ረቛሒ ድማ ብከላ ማይ ኢዩ ስጋብ ናይ 1.8 ሚልዮን ሞት ድማ ኣኸቲሉ ብዓለም ደረጃ ኣብ ናይ ስራሕ ቦታ ዘጋጥም ብከላ ድማ ሞት ናይ ኣስታት 800 ሽሕ ኣስዒቡ ኣስታት 92 ናይቲ ዘጋጠመ ሞት ድማ ኣብተን ድኻታት ሃገራት ኢዩ እቲ ዝዓበየ ዘጋጠመ ሞት ድማ ብፍላይ ከም ህንዲ ዝኣመሰለት ኣብ ቅልጡፍ ቁጠባዊ ምዕባለ ዝካየደለን ሃገራት ምክያዱ ኢዩ ህንዲ እታ ሓሙሸይቲ ህዝባ ብብከላ ዝሞቱዋ ሃገር ክትከውን ኮላ ቻይና ከኣ ኣብ መበር 16 ትስራዕ ኣብ ዓዲ እንግሊዝ ብከላ ስጋብ ክንደይ ሕማቕ ኢዩ? 